OzLabs/hebrew-wiki-articles huggingface dataset:
ושתי קנינגהם

ושתי קנינגהם (באנגלית: Vashti Cunningham; נולדה ב-18 בינואר 1998) היא אתלטית אמריקאית המתחרה בקפיצה לגובה. אלופת העולם באולם (פורטלנד 2016) ושיאנית העולם לשעבר לנוער.

==ביוגרפיה==
קנינגהם היא בתם של כוכב הפוטבול לשעבר רנדל קנינגהם ושל פלישיה, רקדנית בלט מדרום אפריקה. היא אחותו הצעירה של רנדל קנינגהם השני, אף הוא קופץ לגובה מצטיין. שני האחים מאומנים על ידי אביהם. קנינגהם גדלה בלאס וגאס ולמדה בתיכון מקומי.

===2015===
במשחקים הפאן-אמריקאיים לנוער שהתקיימו באדמונטון שבקנדה ב-2015 זכתה קנינגהם במדליית זהב בקפיצה לגובה בהשוואת שיא עולם לנוער של 1.96 מטר.

===2016===
====אלופת העולם באולם====
באליפות ארצות הברית באולם שנערכה במרץ 2016 היא זכתה במדליית זהב בקפיצה לגובה בשיא עולם חדש לנוער של 1.99 מטר. בהמשך החודש זכתה באליפות העולם באולם שנערכה בפורטלנד אורגון בתוצאה של 1.96 מטר ובכך הייתה לאתלטית הצעירה ביותר בתולדות האליפות שזוכה במדליית זהב בתחרות כלשהי. 

ביולי 2016 סיימה שנייה במבחנים האמריקאים לקראת אולימפיאדת ריו דה ז'ניירו בשיא אישי של 1.97 מטר. במשחקים האולימפיים עצמם היא סיימה במקום 13 בתוצאה של 1.88 מטר.

===2017===
במרץ 2017 זכתה באליפות ארצות הברית באולם בתוצאה של 1.96 מטר. ביוני אותה שנה היא זכתה באליפות ארצות הברית באצטדיון בשיא אישי של 1.99 מטר. באליפות העולם שנערכה בלונדון היא סיימה במקום עשירי בתוצאה של 1.92 מטר.

===2018===
באליפות העולם באולם שנערכה בברמינגהאם היא זכתה במדליית כסף בתוצאה של 1.93 מטר, לאחר מריה לאסיצקנה.

===2019===
בתחרות ליגת היהלום שנערכה בסטנפורד, קליפורניה שיפרה את שיאה האישי ל-2.00 מטר.

====מדליית ארד באליפות העולם====
באליפות העולם שנערכה בדוחה זכתה במדליית ארד בקפיצה לגובה בתוצאה של 2.00 מטר.

באולימפיאדת טוקיו סיימה שישית בתוצאה של 1.96 מטר. באולימפיאדת פריז (2024) סיימה חמישית בתוצאה של 1.95 מטר.

==קישורים חיצוניים==

* [https://www.washingtonpost.com/sports/olympics/vashti-cunningham-randalls-daughter-is-about-to-jump-out-of-his-shadow/2016/03/09/8466826a-e533-11e5-a6f3-21ccdbc5f74e_story.html Vashti Cunningham, Randall’s daughter, is about to jump out of his shadow], וושינגטון פוסט, 10 במרץ 2016
* 

==הערות שוליים==

קטגוריה:קופצות לגובה אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
קטגוריה:קופצות אמריקאיות באולימפיאדת טוקיו (2020)
קטגוריה:אתלטים אמריקאים באולימפיאדת פריז (2024)
בז ניו זילנדי

בז ניו זילנדי (שם מדעי: Falco novaeseelandiae) הוא עוף דורס ממשפחת הבזיים האנדמי לניו זילנד והוא מהדורסים הבודדים החיים בה, כשדומה לו הוא הזרון האוסטרלי (Circus approximans) ולעיתים גם עוד כמה דורסים קטנים כמו בז אוסטרלי (Falco cenchroides).

כמרבית הבזים גם בז זה הוא צייד אווירי הנע במהירות קטלנית כשמוטת כנפיו 66–91 ס"מ ואורכו 36–48 ס"מ והוא נפוץ בעיקר סביב החורשים שבעמקי האי הדרומי. רק לעיתים נדירות הוא נצפה על האי הצפוני. בנוסף מצויות כמה אוכלוסיות באיי אוקלנד ואיי צ'טהאם, אך הבז נתון בקרבה לסיכון עקב כריתת יערות.

הבז למעשה הוא טורף העל של האי והוא מחפש בעיקר עופות אחרים אותם הוא מפיל תוך כדי תעופה. הוא ניזון גם מנבלות והוא מגונן על הטריטוריה שלו מכל מסיג גבול כולל כלבים ואנשים.

==קישורים חיצוניים==

== הערות שוליים ==

בז ניו זילנדי

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:בזיים
קטגוריה:ניו זילנד: עופות אנדמיים
קטגוריה:עופות: טורפי-על
הפיגוע באנקרה (מרץ 2016)

הפיגוע באנקרה היה פיגוע תופת שאירע ב-13 במרץ 2016 בשעה 18:35 (שעון מקומי) בשכונת קיזילאי באנקרה בירת טורקיה. בפיגוע נהרגו 37 אנשים ונפצעו 125, מהם 19 במצב קשה.

הפיגוע בוצע באמצעות מכונית תופת עמוסה חומרי נפץ שהופעלה נגד אוטובוס אזרחי סמוך לתחנת אוטובוס בשדרות אטאטורק בעיר. לפי הדיווחים נשרף האוטובוס כליל ונפגעו מכוניות פרטיות רבות שנסעו על הכביש בעת הפיצוץ. מיד לאחר האירוע פונה האזור כולו מחשש למתקפות נוספות.

בעקבות הפיגוע הטילו השלטונות הטורקיים מגבלות חריפות על התקשורת במדינה. עיתונאים דיווחו כי הוטלו מגבלות על סיקור הפיגוע וכי הגישה לרשתות החברתיות כמו פייסבוק וטוויטר הייתה איטית מאוד עד בלתי אפשרית לאחר הפיצוץ.

גורמים במערכת הביטחון הטורקית מסרו כי להערכתם בוצעה המתקפה בידי המחתרת הכורדית.

==קישורים חיצוניים==

* 

אנקרה
אנקרה
קטגוריה:אנקרה
קטגוריה:2016 בטורקיה
אימפריאליזם אמריקאי

מדינות ברחבי העולם בהן בסיסים צבאיים של ארצות הברית. בסיסים אלו יצרו מחלוקות והתנגדויות במדינות עצמן ובין מדינות שכנות.
אימפריאליזם אמריקאי הוא כינוי שניתן להשפעה הצבאית, הכלכלית והתרבותית אשר בידי ארצות הברית על מדינות אחרות בעולם. השפעה זו הולכת יד ביד עם הפלישה האמריקנית אל תוך טריטוריות זרות ברחבי כדור הארץ. רעיון "האימפריה האמריקנית" הפך נפוץ לראשונה במהלך כהונתו של נשיא ארצות הברית ה-11, ג'יימס ק. פולק, אשר הוביל את ארצות הברית במלחמת מקסיקו-ארצות הברית ב-1846. מלחמה זו הובילה בסופה לסיפוחה של מדינת קליפורניה וטריטוריות אחרות בדרום-מערב צפון אמריקה באמצעות הסכם גואדלופה אידלגו ורכישת גדסדן.

== היסטוריה של האימפריאליזם המודרני ==
האימפריאליזם המודרני הייתה תקופה של קולוניאליזם שנמשכה בעיקר במהלך המאות ה-19 וה-18, במהלכה השתלטו מעצמות אירופאיות, וכן ארצות הברית ויפן על שטחים מעבר לים וביצעו תהליך קולוניזציה, התיישבות והקמתן של מערכות שלטוניות שמטרתן לנשל את האוכלוסייה הילידה של הטריטוריות הכבושות ממשאביה, וכן לבסס שליטה אידאולוגית ודמוגרפית אימפריאליסטית בטריטוריות הכבושות. דוגמה קנונית של האימפריאליזם המודרני היא הקולוניזציה של יבשת אוסטרליה בידי האימפריה הבריטית החל מהמאה ה-16 ואילך.

== אמריקניזם ==
אמריקניזם, או אקספציונליזם אמריקני, היא תאוריה הגורסת כי ארצות הברית מאכלסת נישה נפרדת בין אומות העולם מבחינת האני מאמין הלאומי שלה, התפתחותה ההיסטורית, מוסדותיה הפוליטיים והדתיים ומקורותיה.

אמריקניזם הוא רעיון נפוץ ואמונה רווחת בקרב האוכלוסייה האמריקנית, אך תוקפו, כשרותו וכן השלכותיו הם נושאים שנוים במחלוקת. אמריקנים רבים הם שותפים לרעיון האקספציונליזם שלא במתכוון. זאת כאשר הציבור אמריקני מצדיק את מדיניות החוץ של האומה האמריקנית אך ורק על בסיס תמיכה בהתקדמותה הכלכלית של ארצות הברית וכן כהגנה על הרעיון לפיו התערבות אמריקנית באומות וטריטוריות מעבר לים מהווה קידום של זכויות האדם. באמריקה, וכן במדינות אשר נמצאות בתחום מעגל ההשפעה שלה, האומה האמריקנית נתפסת כנושאת הלפיד בתחום זכויות האדם, וכן כחזית ההגנה הגלובאלית עליהן. בעקבות תפיסה זו, פלישות אמריקניות לטריטוריות זרות או התערבות כלכלית ופוליטית במדינות כגון קובה והפיליפינים, התקבלו באהדה ותמיכה רבה בקרב הציבור האמריקני, בעוד שנתקלו לרוב בהתנגדות ציבורית במדינות המעורבות.

== ראו גם ==
* אימפריאליזם מודרני
* קולוניאליזם
* התפשטות ארצות הברית מעבר לים
* אמריקניזציה
* החצר האחורית של אמריקה

== לקריאה נוספת ==
* נדב איל, נסיגת האימפריה, בתוך: המרד נגד הגלובליזציה, עמ' 221

== קישורים חיצוניים ==

* [https://ecowiki.org.il/wiki/אימפריאליזם_של_ארצות_הברית אימפריאליזם של ארצות הברית] באתר אקו-ויקי
* 

קטגוריה:ויקיפדיה: ערכים של משתמשים חדשים
קטגוריה:אימפריאליזם
קטגוריה:ארצות הברית: יחסי חוץ
ג'ון צ'יבר

ג'ון ויליאם צ'יבר (באנגלית: John William Cheever; 27 במאי 1912 – 18 ביוני 1982) היה סופר אמריקאי, נחשב לאחד מטובי כותבי הפרוזה במאה ה-20 ולעיתים כונה "הצ'כוב של הפרברים". הוא חתן פרס פוליצר לסיפורת לשנת 1979 עבור "הסיפורים של ג'ון צ'יבר". בשנת 1982, שישה שבועות לפני מותו הוענקה לו המדליה הלאומית לספרות, מטעם האקדמיה האמריקנית לאמנויות ולספרות.

== פועלו הספרותי ==
צ'יבר נולד למשפחה מיוחסת וכבר מילדותו בלט ביכולת שפתית עשירה ודמיון פרוע. ב-1929 במשבר הגדול בארצות הברית קרסו עסקי האב, המשפחה התדרדרה לעוני ואימו של צ'יבר פתחה חנות קטנה למימכר מתנות וסידקית. לאחר שחרורו מהצבא החל צ'יבר מפרסם סיפורים קצרים, בעיקר במגזין היוקרתי "הניו יורקר".

הוא פרסם ארבעה רומנים בלבד, אבל כל אחד ואחד (לרבות האחרון) הוכרו כיצירות-מופת, עזות מבע, נועזות ומיוחדות. "מגילות וופשוט", "שערורייה בוופשוט", "בולט פארק" ו-"פאלקונר", שהוגדר כאחד מגדולי הרומנים האמריקאים. סיפורו "השחיין", הוסרט בבימויו של פרנק פרי ובכיכובו של ברט לנקסטר. זכה בפרס ספרותיים רבים במהלך חייו.

"בולט פארק" ו"פלקונר" הופיעו בתרגום עברי (מאת גדעון טורי) בהוצאת "ספריית פועלים".

==חיים אישיים==
צ'יבר היה ביסקסואל שהיה נשוי לאישה וניהל מערכות יחסים רומנטיות עם גברים ונשים. צ'יבר גם נאבק כל חייו בהתמכרותו לאלכוהול. בסוף שנות ה-60 היה לו רומן עם השחקנית קולנוע וטלוויזיה הופ לאנג. גם בתו, סוזן צ'יבר, היא סופרת ידוע שפרסמה אודותיו את הספר "הביתה בטרם החשיכה". 
צ'יבר נפטר בגיל 70 ממחלת הסרטן.

== פרסים ==
*בשנת 1951 זכה במלגת גוגנהיים
* בשנת 1956 זכה צ'יבר בפרס או. הנרי
*בשנת 1958 זכה בפרס הספר הלאומי על ספרו The Wapshot Chronicle ("שערורייה בוופשוט")
* בשנת 1964 זכה צ'יבר בפרס או. הנרי
*בשנת 1981 זכה בפרס הספר הלאומי על קובץ הסיפורים " The Stories of John Cheever" ("סיפורי ג'ון צ'יבר")

==קישורים חיצוניים==

* 
* 
* 
* 

קטגוריה:סופרים להט"בים אמריקאים
קטגוריה:זוכי פרס הספר הלאומי האמריקאי
קטגוריה:זוכי מלגת גוגנהיים
קטגוריה:זוכי פרס או. הנרי
קטגוריה:זוכי פרס פוליצר: סיפורת
קטגוריה:אמריקאים שנפטרו מסרטן הכליה
קטגוריה:אמריקאים שנולדו ב-1912
קטגוריה:אמריקאים שנפטרו ב-1982
אליעזר שולביץ

קברו בהר הזיתים
הרב אליעזר שולביץ (~ה'תר"ח, 1848 - ב' בחשוון ה'תרצ"ב, 13 באוקטובר 1931) היה ראש ישיבה ליטאי. מייסד ישיבת לומז'ה.

==ביוגרפיה==
נולד בקולנה הסמוכה ללומז'ה לצירל ולרב מאיר דוב בן צבי הירש שולביץ. בהיותו בן 11 נפטרה אמו והוא עבר לגור בבית דודיו, אח אמו הגביר אליעזר וירנצקי ואשתו חנה פייגה שהיו חשוכי ילדים. בלומז'ה התקרב לרבני העיר: רבי משה יהושע יהודה לייב דיסקין, רבי אליהו חיים מייזל ורבי אליעזר שמחה רבינוביץ.

בגיל 15 נסע ללמוד בישיבת וולוז'ין והיה תלמידו של הנצי"ב מוולוז'ין. בגיל 19 חזר ללומז'ה וזמן מה לאחר מכן התארס עם פריידא חיה בתו של ר' יצחק אייזיק טאהל מביאליסטוק. בהיותו בן 20 התחתן ועבר לגור לצד חמיו בביאליסטוק שבה למד בחברותא עם המקובל רבי נפתלי הרץ הלוי שלימים נעשה רבה הראשון של יפו והמושבות. לאחר שנים ספורות בביאליסטוק נסע ללמוד ב"קיבוץ הפרושים" באיישישוק. באיישישוק התוודע לרב שמחה זיסל זיו שנודע לימים בכינויו "הסבא מקלם", ודרכו התקרב לרעיונות תנועת המוסר. אחרי שלוש שנים חזר לביתו בביאליסטוק ולאחר תקופה קצרה נסע לממל ללמוד אצל רבי ישראל מסלנט והיה חוזר לביתו לחגים. בשנת ה'תרמ"א, 1881, התפרק ה"קיבוץ" של ר' ישראל מסלנט בממל בעקבות נסיעתו לפריז לשם הקמת רבנות אורתודוקסית בעיר.

בפסח ה'תרמ"ג (1883) הקים בלומז'ה את ישיבת לומז'ה על שמו של רבי ישראל מסלנט, שהייתה מישיבות המוסר הגדולות, בתקופה ממוצעת מנתה הישיבה כחמש מאות תלמידים וכמה עשרות אברכים; ואת ישיבות הלוויין שלה ברחבי פולין. בתקופת מלחמת העולם הראשונה נמלט מלומז'ה והקים ישיבה גדולה בעיר פרילוקי.

בשנת תרפ"ב, 1922, עלה לארץ ישראל כדי לייסד סניף של הישיבה בפתח תקווה. הישיבה בפתח תקווה נוסדה בשנת תרפ"ו, 1926, והוא העביר את מוקד פעילותו אליה. בסניף המקורי בלומז'ה מינה תחתיו את חתניו, הרב יחיאל מרדכי גורדון והרב זליג יהושע רוך. חתנו השלישי, ר' אלתר אגוז (וילנר) כיהן כר"מ בישיבה.

הרב שולביץ נפטר בתל אביב ביום שלישי ב' בחשוון ה'תרצ"ב, 13 באוקטובר 1931, ונקבר בבית הקברות היהודי בהר הזיתים, שם קבורים אביו וסבו.

==משפחתו==

* בנותיו צירל לאה ואיידל דבורה נישאו בזו אחר זו לרב יחיאל מרדכי גורדון, צירל לאה נפטרה בשנה הראשונה לנישואיהם (תרס"ה) ובשנה שלאחריה נישאה לו אחותה איידל דבורה (נפטרה ו' בשבט תרפ"ט)
* בתו אסתר נישאה לרב יהושע זליג רוך שכיהן מאוחר יותר כאחד מראשי ישיבת לומז'ה
* בת שנישאה לרב אלתר אגוז (וילנר)
* בתו רחל נישאה לרב משה אריה עוזר שכיהן כר"מ בישיבה בפולין וכאחד מראשיה בארץ ישראל. נפטר באדר ב' תשכ"ז
* בתו שרה נישאה למרדכי הלפרין
* בנו רבי חיים הירש שולביץ, כיהן כרבה של ויאגובה
* בנו ר' עמנואל שולביץ, חתנו של הרב מנחם יעקב זלזניק
* בנו מנחם שולץ, סייע בביסוס הישיבה בפתח תקווה, נפטר בכ"ג בחשוון ה'תשי"ז
* בנו בנימין שולץ, נישא לציפורה, נפטר בארצות הברית בג' אלול ה'תשל"ט

==לקריאה נוספת==
* דמש"ק, הגאון הצדיק ר' אליעזר שולביץ זצ"ל (למלאת שנה לפטירתו), תבונה, שנה שנייה גיליון ד (כד), עמ' ח'

==קישורים חיצוניים==
* 
* 
* (בסוף הספר קונטרס לתולדות חייו מכתב ידו של חתנו הרב יחיאל מרדכי גורדון)

==הערות שוליים==

קטגוריה:ראשי ישיבה ליטאים במזרח אירופה
קטגוריה:רבני ישיבת לומז'ה
קטגוריה:ראשי ישיבה ליטאים בארץ ישראל
קטגוריה:לומז'ה: רבנים
קטגוריה:תנועת המוסר: אישים
קטגוריה:פתח תקווה: רבנים
קטגוריה:יהודים הקבורים בהר הזיתים: חלקת הפרושים
קטגוריה:אנשי העלייה השלישית
קטגוריה:ביאליסטוק: אישים
קטגוריה:ילידי 1848
קטגוריה:ארץ-ישראלים שנפטרו ב-1931
מרינה ליאם מנשרוב

מרינה ליאם מנשרוב (נולדה ב-1972) היא משוררת ואמנית רב תחומית.

==ביוגרפיה==

מנשרוב עלתה לישראל בשנת 1978 בחסות הוריה ואחיה הצעיר ממנה, במסגרת העלייה הגדולה מברית המועצות לשעבר. ילידת גורי, גאורגיה. בארץ המשפחה השתכנה בחולון, כבת למשפחת מהגרים ההתאקלמות לא הייתה פשוטה עבורה. עם ההתאקלמות הלא פשוטה במסגרות החינוך והעבודה, בחרה ללמוד בתחום החינוך. עם הוראת המדעים המשיכה לכיוון חונכות בבריאות הנפש וסיעוד קשישים. עם השנים למדה גם אמנות במכון אבני ואצל מורים פרטיים, תחום שהיא מתעסקת בו עד היום. מלווה ילדים תוך כדי עיסוק באומנות. ב 2011 יצא לאור ספר ביכוריה "השתקפות" בהוצאת אוריון. בעקבות מחלת סרטן השד שחלתה בה כתבה את ספר שיריה השני, הבשל יותר, ב-2014 "חורף ביישן" בהוצאת חבר לעט, וכיום עובדת על ספרה השלישי בהוצאת פרדס.

מנשרוב היא מפורצות הדרך בתחום הנחיית ערבי השירה אליהם מגיעים אנשים מהמעגלים הקרובים והרחוקים, הרבה גם מקוראי השירה, ולא רק כותבי שירה.

סרטן השד היא לא המחלה היחידה עימה היא מתמודדת אולם הצליחה לנתב לעצמה את המסלול שרבים חוששים ממנו מהאחריות הגדולה.

מנשרוב עוסקת גם בתחום הפיסול הקרמי, השירה והאומנות הם כלי הביטוי העיקריים שלה.

כיום, מתגוררת במודיעין, מהמתיישבים הראשונים פעילה במספר ארגונים וולונטריים ביניהם יד שרה ועמותת חסד. פעילה בהתנדבות וחברה גם במסגרת אגודת הסופרים העבריים בתל אביב.

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:ישראלים ילידי גאורגיה
קטגוריה:ישראליות ילידות גאורגיה
קטגוריה:אמנים ישראלים
קטגוריה:אמניות ישראליות
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1972
קטגוריה:ישראלים שנולדו ב-1972
בר רהב

בר רהב (26 ביוני 1993 – 19 ביולי 2014) היה שחקן נבחרת ישראל בכדורמים. נהרג במבצע צוק איתן.

== ביוגרפיה ==
רהב נולד וגדל ברמת ישי בנם של נעמה ואפי, בן בכור במשפחה של 4 אחים. הוא למד בבית ספר יסודי "ארזים", בחטיבת ביניים "היובל" ובתיכון בכפר הנוער ויצו נהלל. הוא החל ללמוד לשחות בגיל 6 והצטרף לקבוצת השחייה בקריית טבעון. בהמשך, הצטרף לקבוצת הכדורמים של קריית טבעון. בגיל 16 הצטרף לקבוצה הבוגרת, הקבוצה המובילה בישראל, ושיחק בליגה הלאומית בכדורמים. בעונת המשחקים הוא זכה עם קבוצתו בדאבל (אליפות המדינה וגביע המדינה). הוא שיחק בנבחרת הנוער של ישראל ובהמשך בנבחרת ישראל וייצג את המדינה בטורנירים בינלאומיים. הוא השתתף במוקדמות אליפות אירופה 2012 שנערכו בשנים 2010–2011 ואף הבקיע שער לזכותה.

במרץ 2012 התגייס לצה"ל לחיל ההנדסה הקרבית ובכך ויתר על האפשרות להיות ספורטאי מצטיין. ביוני 2014 סיים קורס קצינים בבה"ד 1.

בעת מבצע צוק איתן ב-19 ביולי 2014 נהרג סג"ם רהב מטיל נגד טנקים שפגע בזחל פומ"ה שאותו תיקן. הוא נקבר בבית הקברות הצבאי בקריית טבעון.

== הנצחה ==
שלושה חודשים לאחרי נפילתו של רהב נערך בבריכת השחייה בקריית טבעון טורניר "בר במים", טורניר כדורמים. בינואר 2015 זכתה קבוצתו, הפועל קריית טבעון, בגביע המדינה שהוקדש לזכרו.

על שמו של רהב נקרא שביל הטיול סובב רמת ישי, אשר נסלל בשנת 2015.

המשפחה מקיימת פרויקט בשם "מטיילים עם בר" במסגרתו היא מזמינה אנשים להצטלם באתרים שאהבו עם שלט "מטיילים עם בר". את התמונה הם מוזמנים לפרסם בעמוד הזיכרון שהוקם לבר בפייסבוק " לזכרו של בר רהב". עד היום פורסמו מאות תמונות באתרים שונים ומגוונים בארץ ובעולם.

בטקס הפתיחה של המכביה העשרים שנערך ביולי 2017 קראו הוריו של רהב את תפילת "יזכור".

== קישורים חיצוניים ==

* 
* 
* 
* 

== הערות שוליים ==

קטגוריה:ישראלים שנולדו ב-1993
קטגוריה:שחקני כדורמים ישראלים
קטגוריה:בוגרי התיכון החקלאי ויצו נהלל
קטגוריה:חיילי חיל ההנדסה הישראלי
קטגוריה:ספורטאים שנפלו במערכות ישראל
קטגוריה:ישראלים שנפטרו ב-2014
קטגוריה:רמת ישי: אישים
קטגוריה:חללי מבצע צוק איתן
קליקה (ירח)

קליקה (באנגלית: Kalyke; נקרא גם Jupiter XXIII) הוא אחד הירחים של כוכב הלכת צדק. 

קליקה התגלה בשנת 2000 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר הגילוי קוטלג הירח בשם S/2000 J 2.   

קוטרו של קליקה הוא 5.2 קילומטרים והמהירות אשר בה הוא מקיף את צדק היא 2.31 ק"מ לשנייה. רדיוס מסלולו של קליקה סביב צדק הוא 23,181,000 קילומטרים ומשך זמן הקפתו את צדק הוא 721.021 ימים. קליקה בעל אלבדו של 0.04 ואקסצנטריות של 0.2140. 

את שמו קיבל קליקה על שם קליקה מהמיתולוגיה היוונית. 

קליקה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°. 

 

==קישורים חיצוניים==

קטגוריה:ירחי צדק
פראוקה פטרי

פראוקה פטרי (בגרמנית: Frauke Petry, שם נעורים Marquardt; נולדה ב-1 ביוני 1975) היא כימאית, אשת עסקים ופוליטיקאית גרמנייה שנבחרה לאחת משלושת הדוברים של המפלגה הגרמנית "אלטרנטיבה לגרמניה" (Alternative für Deutschland או AfD) מ-2013 עד 2015.

היא שימשה כדוברת המפלגה יחד עם ירג מויטן מאז 2015 ועד לפרישתה מהמפלגה באוקטובר 2017, בעקבות תוצאות הבחירות לבונדסטאג.

== ביוגרפיה ==
פטרי גדלה בברנדנבורג. בשנת 1992 משפחתה עברה לברגקאמן שבווסטפאליה. פטרי קיבלה תואר ראשון בכימיה מאוניברסיטת רדינג ב-1998 ולאחריו השלימה את הדוקטורט באוניברסיטת גטינגן. היא דוברת אנגלית שוטפת.

בשנת 2007 הקימה עסק פרטי בשם PURinvent בלייפציג העוסק בחומר מילוי פוליאורתני לצמיגים.

בשנת 2012 קיבלה את עיטור מסדר הכבוד של הרפובליקה הפדרלית של גרמניה.

בשנים 2015–2017 כיהנה כדוברת מפלגת אלטרנטיבה לגרמניה. 

בשנת 2017 פרשה מהמפלגה ויזמה את הקמת המפלגה הכחולה של גרמניה, כגרסה מרוככת יותר של תנועת אלטרנטיבה לגרמניה.

== קישורים חיצוניים ==

* 

* [http://www.purinvent.com/en/ אתר החברה PURinvent]
* 
* 

קטגוריה:אנשי עסקים גרמנים
קטגוריה:פוליטיקאים גרמנים
קטגוריה:אלטרנטיבה לגרמניה
קטגוריה:כימאיות גרמניות
קטגוריה:בוגרות אוניברסיטת גטינגן
קטגוריה:בוגרי אוניברסיטת גטינגן
קטגוריה:גרמניות שנולדו ב-1975
קטגוריה:גרמנים שנולדו ב-1975
סקיילרק 3

סקיילרק 3 (מכונה ביחידת זיק הצה"לית "דוהר שמיים") הוא כלי טיס בלתי מאויש (כטב"ם) טקטי למשימות סיור ואיסוף מודיעין צבאי מתוצרת "חץ הכסף", חברה-בת של אלביט מערכות.

הסקיילרק 3 היא גרסה מוגדלת ממדים ומשופרת יכולות של המיני-מל"ט סקיילרק 1 וסקיילרק 2. הסקיילרק 3 הוא בעל מוטת כנפיים של 4.8 מטר ומשקל של 55 ק"ג עם יכולות נשיאה של 15 ק"ג מטען. הסקיילרק 3 בעל טווח פעולה של 120 ק"מ (62 מייל) וגובה מרבי של 5,500 מטר (18,000 רגל). הוא בעל יכולת שהייה באוויר של עד כ-6 שעות. הסקיילרק 3 נפרס באמצעות משגר פנאומטי אשר יכול להיות מותקן על רכב או על קרקע מוצקה.

הסקיילרק 3 נחשף בפברואר 2016.

בפברואר 2022 הציגה אלביט, במהלך הסלון האווירי בסינגפור, גרסה הכוללת מערכת הנעה היברידית עם מנוע חשמלי ומנוע בעירה פנימית.

הסקיילרק 3 נכנס לשירות בצה"ל בחיל התותחנים בשם "דוהר שמיים".

==הערות שוליים==

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
לאורה מוררה

לאורה מוררה (Laura Morera; נולדה ב-6 בנובמבר 1977) היא רקדנית בלט ספרדייה, רקדנית ראשית בבלט המלכותי בלונדון.

==חיים מוקדמים והכשרה==
מוררה נולדה במדריד. כשהייתה בת 7 השתתפה בתוכנית הקיץ של ה-Royal Academy of Dance בלונדון. בגיל 10 היא נבחנה לבית הספר המלכותי לבלט כאשר רקדה סולו מהבלט "פאקיטה" בנעלי פוינט. בהיותה בת 11 החלה את לימודיה בבית הספר, וסיימה אותם בשנת 1995. 

==קריירה==
עם סיום לימודיה הצטרפה ללהקת הבלט המלכותי. בשנת 1998 קודמה לדרגת אמן ראשון, ב-1999 לדרגת סולנית וב-2002 לסולנית ראשונה. בשנת 2007 קודמה מוררה לדרגת רקדנית ראשית. בשנת 2023 פרשה מוררה מתפקידה כרקדנית בלהקה, לאחר 27 שנים. הופעתה האחרונה בבית האופרה המלכותית נערכה ב-17 ביוני.

מוררה לימדה בלט בסדנאות ברחבי העולם, בעיקר בספרד ויפן. בין הפרסים בהם זכתה, מוררה קיבלה את תואר "הופעה יוצאת דופן בגילום דמות נשית במחול קלאסי" בשנת 2015 ממבקרי פרס לאומי בתחום המחול על גילום דמותה של "ליז" מהבלט הנערה הסוררת.

מוררה נשואה לרקדן הבלט המלכותי לשעבר, הרקדן ג'סטין מייזנר.

==רפרטואר נבחר==
הרפרטואר של מוררה עם הבלט המלכותי כולל:

==קישורים חיצוניים==

==הערות שוליים==

קטגוריה:רקדניות בלט
קטגוריה:פרימה בלרינות
קטגוריה:רקדניות ספרדיות
קטגוריה:ספרדיות שנולדו ב-1977
קופה אמריקה 1963

אליפות אמריקה הדרומית 1963 (1963 Campeonato Sudamericano) היא המהדורה ה-28 של אליפות אמריקה הדרומית בכדורגל. הטורניר נערך בבוליביה בין ה-10 ל-31 במרץ 1963, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות.

הטורניר שוחק במתכונת של בית גמר בן שבע נבחרות, ששוחק בסיבוב אחד. המארחת זכתה בטורניר בפעם הראשונה, והיחידה עד כה בתולדותיה. היא פתחה בשוויון 4-4 עם , אך מאז ניצחה את שאר חמשת משחקיה, סיימה במאזן נקי מהפסדים, וזכתה בתואר כשלאחריה התייצבה במקום השני.

נבחרות ומחזיקת הגביע בחרו שלא לקחת חלק בטורניר, בעוד לא הצליחה להיכנס לטורניר הגמר.

== אצטדיונים ==
אצטדיון הרננדו סילס בלה פאס
משחקי הטורניר שוחקו בשני אצטדיונים שונים: אצטדיון הרננדו סילס בלה פאס ואצטדיון פליקס קפרילס בקוצ'במבה. משחקיה של המארחת בוליביה התארחו בין שני האצטדיונים באופן שווה.

== בית הגמר ==
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום שישה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

=== טבלה סופית ===

=== תוצאות הטורניר ===

----

----

----

----

----

----

----

----

----

----

----

----

----

----

----

----

----

----

----

----

== מלך השערים ==
;שישה שערים
* קרלוס אלברטו ראפו

;חמישה שערים
* מריו רודריגס
* מקסימו אלקוסר
* פלאביו מינואנו

;ארבעה שערים
* ראול ארמנדו סאבוי
* וילפרדו קמאצ'ו
* אלאדיו סראטה
* אלברטו גאיארדו

==קישורים חיצוניים==
* [http://www.rsssf.com/tables/63safull.html קופה אמריקה 1967] ב-rsssf

קטגוריה:קופה אמריקה
קטגוריה:תחרויות כדורגל ב-1963
קטגוריה:בוליביה: כדורגל
קטגוריה:לה פאס: ספורט
קופה אמריקה 1959 (אקוודור)

אליפות אמריקה הדרומית 1959 (1959 Campeonato Sudamericano) היא המהדורה ה-27 של אליפות אמריקה הדרומית בכדורגל. הייתה זו מהדורה נוספת לזו שנערכה מוקדם יותר באותה השנה בארגנטינה. הטורניר נערך באקוודור בין ה-5 ל-25 בדצמבר 1959, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות.

הטורניר שוחק במתכונת של בית גמר, והשתתפו בו חמש נבחרות בלבד, לאחר ש, , ו לא השתתפו, בעוד ששלחה קבוצה מפרנמבוקו בלבד. הטורניר שוחק בסיבוב אחד בן ארבעה מחזורים. זכתה בטורניר בפעם העשירית בתולדותיה. היא סיימה במאזן נקי מהפסדים, וספגה שער אחד בלבד לאורך כל הטורניר.

== בית הגמר ==
[[אצטדיון מודלו בגואיאקיל]]
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום ארבעה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

כל משחקי הגמר של הטורניר נערכו באצטדיון מודלו שבגואיאקיל. תכולתו המקסימלית בעת הטורניר הייתה 41,000 מקומות.

=== טבלה סופית ===

=== תוצאות הטורניר ===

----

----

----

----

----

----

----

----

----

== מלך השערים ==
;שישה שערים
* חוסה סנפיליפו

;ארבעה שערים
* מריו לודוביקו ברגרה

;שלושה שערים
* פאולו פיסנצ'י
* אלסידס סילביירה
* חוסה סאסיה

==קישורים חיצוניים==

* [http://www.rsssf.com/tables/59-2safull.html קופה אמריקה 1959] ב-rsssf

קטגוריה:קופה אמריקה
קטגוריה:תחרויות כדורגל ב-1959
קטגוריה:תחרויות כדורגל באקוודור
ריקרדו סרברה

ריקרדו סרברה (בספרדית: Ricardo Cervera) הוא רקדן ומורה לבלט ממוצא ספרדי המתגורר בלונדון.

== ביוגרפיה ==
סרברה נולד בשנת 1976 במאלגה שבספרד וגדל בטורמולינוס שבחבל אנדלוסיה.<ref></ref> בגיל 7 החל ללמוד מחול לאחר שצפה עם אחותו בשידור של מופע הבלט רומיאו ויוליה בטלוויזיה, בהשתתפותם של מרגוט פונטיין ורודולף נורייב. סרברה התמיד בלימודי הבלט במשך 10 שנים במקביל ללימודים בבית ספר רגיל. בגיל 16, לאחר שהשתתף בתוכנית קיץ של האופרה המלכותית באנגליה, הוזמן סרברה להצטרף לבית הספר המלכותי לבלט ועבר לאנגליה.<ref></ref>

== קריירה מקצועית ==
עם סיום לימודיו בשנת 1993 הצטרף ללהקת הבלט המלכותי<ref name=":0"></ref>, בשנת 1996 קודם לדרגת ארטיסט ראשון, בשנת 1999 לדרגת סולן ובשנת 2002 הגיע לדרגת סולן ראשון.<ref name=":0" /> ב-2014 מונה סרברה כאסיסטנט של מנהל הבלט, ושנה לאחר מכן פרש מקריירת הריקוד.<ref></ref> סרברה הוכשר כקורפטיטור בתוכנית חונכות של קרן פרדריק אשטון ועבד כאסיסטנט של הכוריאוגרף ליאם סקרלט,<ref></ref> בין השאר על הפקת הבלט הנזל וגרטל. הוא גם יצר מספר תפקידים, כולל מיילס (תור הבורג) ותפקידים ב-מר וורדלי החכם, חדר הטבחים, טרייסט, שלושה שירים - שני קולות, קונטרפונקט חשמלי, אינפרה, תרגיל אש חיה ו-24 פרלודים<ref name=":0" />.

לאורך השנים לימד סרברה בלט בספרד, יפן ומדינות נוספות, ומאז 2019 הוא מלמד בבית הספר של הבלט המלכותי בלט קלאסי לגברים, pas de deux ורפרטואר, כולל יצירות מפתח מהבלט המלכותי.<ref></ref> במהלך מגפת הקורונה התנסה לראשונה בלימוד בלט מרחוק וללא אפשרות לשימוש בסטודיו.<ref></ref>

=== יצירות בכיכובו ===
* רומיאו ויוליה - בתפקיד מרקוציו
* מנון - בתפקיד הראשי של מנון לסקו<ref></ref>
* מפצח האגוזים - בתפקיד הנס-פיטר<ref></ref>
* הנערה הסוררת - בתפקיד כפול של קולאס ואלן
* סינדרלה - בתפקיד ליצן החצר
* ז'יזל - בתפקיד הילריון (2007)<ref></ref>
* סיפור החורף - בתפקיד אנטיגונוס
* אגם הברבורים - לצד לאורה מוררה<ref></ref>
* היפהפייה הנמה
* כרומה<ref></ref>
* אינפרה
* הרפתקאות אליס בארץ הפלאות<ref></ref>

== חיים אישיים ==
סרברה מתגורר בלונדון עם בן זוגו, העובד בטלוויזיה כמפיק-במאי של סרטי תולדות האמנות.<ref></ref>

== קישורים חיצוניים ==

== הערות שוליים ==

קטגוריה:רקדני בלט
קטגוריה:רקדני בלט בריטים
קטגוריה:להט"בים ספרדים
קטגוריה:ספרדים שנולדו ב-1976
ילנה לשמנובה

ילנה אנטוליבנה לשמנובה (ברוסית: Елена Анатольевна Лашманова; נולדה ב-9 באפריל 1992) היא הלכית תחרותית רוסיה, ושיאנית העולם לשעבר בהליכה ל-20 ק"מ.

לשמנובה הורשעה באימרוץ וקיבלה השעיה לשנתיים משנת 2014, כמו כן נשללו ממנה מדליית הזהב האולימפית (לונדון 2012), ומדליית הזהב מאלופת העולם (מוסקבה 2013).

==ביוגרפיה==
לשמנובה נולדה בסרנסק, מורדוביה.

===אלופה אולימפית===
באולימפיאדת לונדון (2012), זכתה לשמנובה במדליית זהב בתחרות הליכה ל-20 ק"מ בשיא עולם חדש של 1:25:02 שעות, לפני בת ארצה אלופת העולם אולגה קניסקינה (1:25:09 שעות) וקיאנג שנג'י מסין (1:25:16 שעות). שיא זה החזיק מעמד כ-3 שנים ונשבר על ידי בת ארצה אלמירה אלמבקובה (1:24:47 שעות).

המדליה נשללה ממנה לאחר שהורשעה באימרוץ.

===אלופת העולם===
באליפות העולם שנערכה במוסקבה, רוסיה בשנת 2013 זכתה לשמנובה במדליית זהב בתחרות הליכה ל-20 ק"מ בתוצאה של 1:27:09 שעות, לפני בת ארצה אניסיה קירדיאפקינה (1:27:11 שעות) וליו הונג מסין (1:28:10 שעות).

המדליה נשללה ממנה לאחר שהורשעה באימרוץ.

===השעיה לשנתיים עקב אימרוץ===
ב-22 ביוני 2014 נמצאו חומרים אסורים בדמה של לשמנובה והיא הושעתה מהשתתפות בתחרויות למשך שנתיים, מה שאומר שהיא תוכל להשתתף באולימפיאדת ריו דה ז'ניירו (2016) ולנסות להגן על תוארה.

למרות ההשעיה קיבלה לשמנובה היתר להשתתף בתחרות שנערכה ב-30 בדצמבר 2014.

== שיאים אישיים ==
* הליכה ל-5,000 מטר: 21:29.30 דקות (2009)
* הליכה ל-10,000 מטר: 42:59.48 דקות (2011)
* הליכה ל-10 ק"מ: 43:10 דקות (2011)
* הליכה ל-20 ק"מ: 1:25:02 שעות (2012), שיא עולם בעבר

== קישורים חיצוניים ==

קטגוריה:אתלטיות באולימפיאדת לונדון (2012)
קטגוריה:מורשעות בדין
קטגוריה:אתלטיות שהורשעו באימרוץ
קטגוריה:ספורטאיות שנשללה מהן מדליה אולימפית
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1992
קטגוריה:רוסים שנולדו ב-1992
UNetbootin

UNetbootin (או Universal Netboot Installer) הוא כלי יצירת החסנים ניידים ברי אתחול. הכלי מיועד בעיקר ללינוקס על הפצותיו השונות, ואף מציג תפריט הכולל הפצות לינוקס רבות, מהן יכולים המשתמשים לבחור את ההפצה שתועבר לכונן הנשלף. לאחר מכן, ניתן יהיה להשתמש בהפצה במצב חי שבו לאחר כל שימוש בהפצה, המידע שנוצר נמחק בעת יציאה ממנה. חרף זאת, ניתן גם להשתמש בקובץ ISO עבור התוכנה.

תוכנה זו זמינה עבור חלונות, מקינטוש ולינוקס (ללינוקס באמצעות חבילות להפצות ספציפיות, אך בה בעת גם בתור קובצי הרצה-מטיפוס bin).
== ראו גם ==
* אתחול מהרשת
*תוכנת צריבה
*Etcher
== קישורים חיצוניים ==

* 

* [https://sourceforge.net/projects/unetbootin/ דף התוכנה באתר SourceForge]

קטגוריה:תוכנות מערכת
מערת שרח בת אשר

מערת שרח בת אשר במחוז אספהאן שבאיראן, המכונה גם בשם "ג'לה כונה", היא מערה שזכתה לפרסום בשל אגדה נסית המקושרת לשרח בת אשר, נכדתו של יעקב.

==רקע==
לפי האגדה, שרח זכתה לחיי נצח היות שבישרה ליעקב על כך שיוסף חי במצרים; ובאה לעזרת יהודי פרס מרדיפות וגזרות קשות בימי שלטונו של עבאס שאה. על פי האגדה, בזמן שהשאה יצא לציד, הוא נתקל באיילה ורדף אחריה. האיילה נכנסה למערה, אך גם שם לא עלה בידי השאה לתפוס אותה. כשרצה השאה לשוב על עקבותיו ולצאת מן המערה, איבד את דרכו. באותו רגע התגלתה אליו האיילה בהפכה לאישה שהציגה עצמה כשרח בת אשר, ביקשה ממנו לבטל ולחזור בו מרדיפתו את היהודים; היא אמרה לו כי אם לא ינהג כדבריה, היא תשאירנו למות במערה. השאה הסכים להיטיב, ובעת מלכותו נפסקו רדיפות היהודים.

המערה הפכה למקום מקודש עבור היהודים, שהפכו אותו למקום עלייה לרגל. בשנים האחרונות נבנה גם בית כנסת לצד המערה.

== ראו גם ==
* היהודים באימפריה הספווית

==הערות שוליים==

קטגוריה:אתרי מורשת של יהודי איראן ופרס
קטגוריה:אתרי עלייה לרגל (יהדות)
קטגוריה:איראן: מבני דת
קטגוריה:קברי צדיקים
קטגוריה:אספהאן
לודולף ואן צאולן

לודולף ואן צאולן (בגרמנית: Ludolph van Ceulen; 28 בינואר 1540 – 31 בדצמבר 1610) היה מתמטיקאי גרמני-הולנדי מהילדסהיים. נודע בעיקר על חישוב 35 הספרות הראשונות של פאי.

ואן צאולן לימד בדלפט סיף ומתמטיקה, עד שב-1594 פתח בליידן בית ספר לסיף. בשנת 1600 מונה לפרופסור הראשון למתמטיקה באוניברסיטת ליידן, תואר שחלק יחד עם הקרטוגרף ההולנדי סימון פראנס ואן מרוויאן, ועבד שם עד מותו. המינוי של הזוג היה בעקבות הרצון של האוניברסיטה למנות מרצים בתחום המדע ומתמטיקה שימושית במקום בתחום התאורטי.
De circulo & adscriptis liber (1619)

==חישוב ספרותיו של פאי==
ואן צאולן חישב תחילה את 20 הספרות הראשונות של פאי על בסיס עבודתו של ארכימדס, ופרסם את הספרות בשנת 1594 בספר "Van den Circkel" ("על המעגל"). בשביל לחשב את המספר היה צריך להשתמש במצולע משוכלל בעל <math>15*2^{12} </math> פאות. לאחר מכאן חישב עד 35 ספרות לאחר הנקודה, והגיע לתוצאה:
:3.14159265358979323846264338327950288...,
לאחר מותו המספר כונה מספר לודולף עד תחילת שנת המאה ה-20. כהוקרה, נכתבו על קברו 35 הספרות שחישב. הקבר שלו אבד, אך בשנת 2000 שוחזר.

==קישורים חיצוניים==

* 

קטגוריה:פאי
קטגוריה:מתמטיקאים הולנדים
קטגוריה:מתמטיקאים גרמנים במאה ה-16
קטגוריה:מתמטיקאים גרמנים במאה ה-17
קטגוריה:ילידי 1540
קטגוריה:נפטרים ב-1610
הסוכנות הבין-לאומית לחקר הסרטן

הסוכנות הבין-לאומית לחקר הסרטן (באנגלית: International Agency for Research on Cancer; IARC) היא סוכנות בין-לאומית, חלק מארגון הבריאות העולמי של האומות המאוחדות.

המשרדים הראשיים של הסוכנות ממוקמים בליון, צרפת. תפקידה הוא לערוך מחקרים באשר לסיבות מחלת הסרטן. היא גם אוספת ומפרסמת מידע אודות מקרי סרטן בעולם וכן מונוגרפים על גורמים מסרטנים המהווים סכנה לבני אדם.

== קטגוריות ==
הסוכנות הבין-לאומית לחקר הסרטן מסווגת את הגורמים, התערובות והחשיפות ל-5 קטגוריות. הסיווג נקבע רק על פי חוזק הראיות לכך שמדובר בגורם מסרטן, ולא על הגידול היחסי של סיכון לסרטן עקב חשיפה, או על כמות החשיפה הנדרשת לגרום לסרטן. לדוגמה: חומר מסוים מעלה רק במעט מאוד את הסיכוי לסרטן, וגם זה רק לאחר חשיפה לזמן ממושך ובמינונים גדולים, אך הראיות לסיכוי הקטן לסרטן הן חזקות. במקרה זה החומר יסווג בקבוצה 1, על אף שהוא לא מהווה סיכון משמעותי בשימוש רגיל.
*קבוצה 1 - גורם מסרטן לבני אדם - יש מספיק ראיות כדי להסיק שהוא יכול לגרום לסרטן בבני אדם. לדוגמה: אלכוהול, בשר מעובד, אבק עץ ועוד.
*קבוצה 2 - חומרים שחשודים ככאלה שעלולים לגרום לסרטן בבני אדם - הקבוצה מחולקת לשתי תת-קבוצות:
**קבוצה 2A - קרוב לוודאי גורם מסרטן לבני אדם - יש ראיות לכך שהחומר יכול לגרום לסרטן בבני אדם, אך המסקנה אינה חד משמעית כרגע, מכיוון שלא נמצאו די עדויות בבני אדם, אלא בחיות מעבדה. לדוגמה: בשר אדום, חומר ריסוס גלייפוסט.
**קבוצה 2B - ייתכן וגורם מסרטן לבני אדם - יש כמה ראיות לכך שהוא יכול לגרום לסרטן בבני אדם, אך כרגע הדבר רחוק ממסקנה חד משמעית, מכיוון שלא נמצאו עדויות לא בבני אדם ולא בחיות מעבדה. 
*קבוצה 3 - לא ניתן לסווג כגורם סרטן לבני אדם - כרגע אין ראיות לכך כי הוא גורם לסרטן בבני אדם.
*קבוצה 4 - קרוב לוודאי לא גורם מסרטן לבני אדם - יש ראיות חזקות לכך שהחומר לא גורם לסרטן בבני אדם.

== ראו גם ==
* המכון הלאומי לסרטן
* זיהום אוויר
* עקה גנטוקסית
* מוטגן
* טוקסיקולוגיה

== קישורים חיצוניים ==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חקר הסרטן
קטגוריה:ארגונים המסונפים לאו"ם
קטגוריה:ארגוני רפואה ובריאות בין-לאומיים
קטגוריה:ארגונים בין-ממשלתיים
ז'אק סאנטר

ז'אק סאנטר
ז'אק סאנטר (בצרפתית: Jacques Santer; נולד ב-18 במאי 1937) הוא פוליטיקאי לוקסמבורגי, שכיהן כראש ממשלת לוקסמבורג ה-22, בשנים 1984–1995.

== ביוגרפיה ==
נולד ב-1937 בוואסרביליג. סיים תואר ב"מכון למדע המדינה פריז" ב-1959, וב-1961 קיבל דוקטורט במשפטים.

סאנטר היה פעיל במפלגת העם הסוציאל-נוצרית (CSV). בשנים 1972-1974 החל לכהן כשר זוטר בממשלה. בשנים 1979–1984 היה שר האוצר, העבודה והביטוח הלאומי, בממשלתו של פייר ורנר (שהקואליציה בה הורכבה ממפלגת העם הסוציאל-נוצרית ומהמפלגה הדמוקרטית).

אחרי הבחירות ב-1984, פרש פייר ורנר מראשות הממשלה ומהחיים הפוליטיים, וסאנטר מונה במקומו לראש הממשלה. הוא הרכיב קואליציה עם מפלגת העובדים הסוציאליסטית הלוקסמבורגית (השנייה בגודלה אחרי מפלגת העם), וקואליציה זו נותרה בשלטון עד 1999.

בשנים הראשונות לשלטונו הוביל סאנטר את המשא ומתן במדינות אירופה לקראת החתימה על אמנת המיזוג (Single European Act) ב-1986; האמנה היוותה שינוי משמעותי ראשון בתכני הסכם רומא.

בשנים 1995–1999 כיהן סאנטר כנשיא הנציבות האירופית (הרשות המבצעת של האיחוד האירופי). הוא נבחר כמועמד פשרה בין בריטניה לבין גרמניה-צרפת, שלא הגיעו להסכמה על מועמד מטעמן. ב-1995 הוא גם היה הזוכה הראשון בפרס "Vision of Europe" (תואר כבוד על הישגים יוצאי דופן בנושא עתידה של אירופה).

לאחר התפטרותו מתפקידו ב-1999, כיהן סאנטר כחבר הפרלמנט האירופי, עד 2004. במקביל מונה לדירקטוריון חברת ההחזקות הפיננסיות "General Mediterranean Holding", ובהמשך לחברות נוספות.

==קישורים חיצוניים==

* 

קטגוריה:ראשי ממשלת לוקסמבורג
קטגוריה:חברי הפרלמנט האירופי
קטגוריה:נשיאי הנציבות האירופית
קטגוריה:שרי אוצר
קטגוריה:זוכי פרס נסיך אסטוריאס למדעי החברה
קטגוריה:ילידי 1937
קרב נומיסטרו

קרב נומיסטרו היה קרב שנערך בשנת 210 לפנה"ס במהלך המלחמה הפונית השנייה, בין כוח קרתגי בפיקודו של חניבעל ברקה לבין כוח רומאי בפיקודו של מרקוס קלאודיוס מרקלוס. תוצאות הקרב נחשבות לרוב ללא חד-משמעיות ושנויות במחלוקת.

==רקע==
בשנת 210 לפנה"ס נבחרו מרקוס קלאודיוס מרקלוס ומרקוס ואלריוס לאיווינוס כקונסולים. אותו זמן הייתה המלחמה הפונית השנייה בשיאה. הרומאים ראו במרקלוס את המצביא המוכשר האחרון שנותר להם (מרקלוס כבש את סירקוסאי ולא הובס בידי חניבעל בנולה), ועל כן החזירו אותו במהירות מסיציליה שם שהה אותו זמן, ושלחו לשם את לאיוויניוס במקומו. מרקלוס כבש את סלאפיה, עיר בפוליה שמרדה ועברה לצדו של חניבעל, בעזרת הסיעה האוהדת לרומא בעיר, והרג את חיל המשמר הנומידי שבה. במקביל, הפרוקונסול גנאיוס פולביוס קנטומלוס נע באזור העיר הרדוניה שערקה לצד קרתגו לאחר קרב קאנאי, בתקווה להשיב אותה לברית עם רומא. הוא נהג בחוסר זהירות וחנה בעמדה לא נוחה. חניבעל ניצל זאת ותקף אותו במפתיע. בין 7,000 ל-8,000 חייליו רומאיים נהרגו והשאר נמלטו לסאמיניום. מרקלוס פתח מיד במרדף אחרי הכוח הנסוג של חניבעל, והשיג אותו באזור הכפר נומיסטרו (Numistro) בצפון מזרח לוקאניה.

==הקרב==
מרקלוס קבע את מחנהו במישור, בעוד חניבעל לכד נקודה אסטרטגית על גבעה. מרקלוס הצעיד את חייליו, שמנו בתחילת הקרב שני לגיונות, אל מול מחנהו של חניבעל, וחניבעל פרש מולו את חייליו שהיוו בעיקר מגויסים מהיספניה. כמו כן לטענת טיטוס ליוויוס השתתפו בקרב פילי קרב מהצד הקרתגי, אולם הדבר אינו מסתבר.

על הקרב עצמו ידוע מעט מאוד. ליוויוס מספר שהוא נמשך יום שלם בלי שאף צד מצליח לצבור יתרון על הצד השני. לקראת הלילה הצטרף לגיון רומאי נוסף לקרב וחניבעל הזרים גם הוא כוחות רעננים שהחליפו את החיילים המותשים. עם זאת, כאשר ירד הלילה חזרו שני הצדדים למחנותיהם בלי שאי מי יכל להכריז על ניצחון.

למחרת חניבעל לא הוציא את חייליו אל מחוץ למחנה, והרומאים העבירו את היום בקבירת הגופות ובאיסוף שלל. באישון ליל חמק חניבעל והחל לנוע אל פוליה. מרקלוס קיבל ידיעה על כך, השאיר כוח קטן לשמור על הפצועים, ועם השאר פתח במרדף. היו מספר התכתשויות קטנות והתנגשויות פרשים שהסתיימו לרוב בניצחון רומאי, אולם שום דבר מעבר לכך וחניבעל הצליח להגיע בשלום אל פוליה.

==תוצאות==
חניבעל לא היה להוט לקרב, והוא נע בעיקר בלילות. בסופו של דבר, מרקלוס חזר לרומא כדי לארגן את הקונסולאט של השנה הבאה ועל כן ויתר על המרדף. מרקלוס נאבק פעמיים בחניבעל במהלך השנה הבאה (209 לפנה"ס), ומת במארב שטמן לו חניבעל בשנה שלאחר מכן (208 לפנה"ס).

==הערות שוליים==

קטגוריה:המלחמה הפונית השנייה
קטגוריה:חניבעל
סלמנדרות ענקיות

סלמנדרות ענקיות (שם מדעי: Cryptobranchidae) היא משפחה של סלמנדרות הכוללת את המינים הגדולים ביותר במחלקת הדו-חיים. למרות השם הם אינם קשורים לסוג סלמנדרה. רוב הסוגים במשפחה זו נכחדו וכיום קיימים רק שניים: סלמנדרת ענק וסלמנדרת ענק אמריקנית או הלבנדר (Cryptobranchus alleganiensis). דו-חיים אלו חיים במזרח אסיה ובמזרחה של צפון אמריקה. הסלמנדרות הענקיות חיות בנהרות ובזרמים תת-קרקעיים והן מהוות טורפי על בסביבת המחיה שלהן.

הגדולה במשפחה היא סלמנדרת הענק הסינית (Andrias davidianus), שאורכה עד 150 ס"מ ומשקלה עד 30 ק"ג, מה שהופך אותה לדו-חיים הגדול ביותר בעולם.

==מיון==
*משפחת סלמנדרות ענקיות (Cryptobranchidae)
**סוג סלמנדרת ענק (Andrias)
***מין סלמנדרת ענק יפנית (Andrias japonicus)
***סלמנדרת ענק סינית (Andrias davidianus)
***סלמנדרת שויכצרי (Andrias scheuchzeri) – נכחדה
**סוג ומין יחיד סלמנדרת ענק אמריקנית (Cryptobranchus alleganiensis)
**Aviturus exsecratus – נכחד
**Ulanurus fractus – נכחד
**Zaissanurus beliajevae – נכחד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי לאופולד פיטזינגר
קטגוריה:סלמנדרות ענקיות
קטגוריה:בעלי חיים שתוארו ב-1826
קטגוריה:טקסונים קיימים שהתפתחו ביורה תיכון
אנתוני אוג'ה

אנתוני אוג'ה (באנגלית: Anthony Ujah; נולד ב-14 באוקטובר 1990) הוא כדורגלן ניגרי המשחק בקבוצת בוטב פלובדיב בעמדת החלוץ.

==קריירת מועדונים==
אנתוני אוג'ה נולד באוגבוקולו, ניגריה, ושיחק במועדון הספורט של הבירה אבוג'ה, ולאחר מכן במועדון וארי וולבס. בשנת 2010 חתם בלילסטרום מליגת העל הנורווגית, שם שיחק עונה וחצי. הופעתו הידועה ביותר בלילסטרום נערכה במרץ 2011, אז הבקיע רביעייה בניצחון 0–7 על סטאבק, ובסך הכל הבקיע עבור לילסטרום 27 שערי ליגה ב-36 הופעות. הצלחתו של אוג'ה בלילסטרום גררה התעניינות מליגות בכירות יותר, ובפגרת החורף של עונת 2011/12 חתם אוג'ה במיינץ 05. אוג'ה שיחק חצי עונה במיינץ, והבקיע שני שערים ב-12 הופעות. בתחילת עונת 2012/13 הושאל אוג'ה לפ.צ. קלן ששיחקה אז בליגת הבונדסליגה השנייה במטרה לסייע למועדון לשוב אל הבונדסליגה. אוג'ה הבקיע 13 שערים בעונת ההשאלה לקלן, אך לא הצליח להעפיל עם המועדון לבונדסליגה. בתום עונה זו חתם בקלן על חוזה קבוע, ובעונתו השנייה במועדון הבקיע 11 שערים וסייע לקלן להעפיל לבונדסליגה מהמקום הראשון. בעונת 2014/15 אוג'ה הבקיע עשרה שערים עבור קלן וסיים עם הקבוצה במקום ה-12 בבונדסליגה.

בקיץ 2015 חתם אוג'ה בורדר ברמן על חוזה לארבע שנים. אוג'ה רשם עונה מוצלחת מבחינה אישית בורדר ברמן, בה הבקיע 11 שערי ליגה ב-30 הופעות. עם זאת, הקבוצה שיחקה בתחתית הטבלה לאורך כל העונה, וניצלה מירידה רק במחזור הסיום. ב-5 ביולי 2016, לאחר עונה אחת בלבד בורדר ברמן, חתם אוג'ה בליאונינג ווהווין הסינית תמורת דמי העברה של 13 מיליון אירו. אוג'ה ערך 39 הופעות במועדון זה והבקיע עשרה שערים.

בפגרת החורף של עונת 2017/18 חזר אוג'ה לבונדסליגה כאשר חתם במיינץ 05, בה שיחק בעבר, על חוזה לשלוש שנים וחצי. אוג'ה שיחק במיינץ עונה וחצי, כאשר במחצית השנייה של עונת 2017/18 לא הבקיע כלל, ובעונת 2018/19 הבקיע ארבעה שערים.

בקיץ 2019 נמכר אוג'ה לאוניון ברלין, העולה החדשה לבונדסליגה, וחתם בשורותיה על חוזה לשלוש עונות.

ב-2 באוגוסט 2022 חתם באיינטרכט בראונשווייג מהבונדסליגה השנייה.

==קריירה בינלאומית==
אוג'ה משחק בנבחרת ניגריה החל משנת 2013, והוא השתתף עם הנבחרת הניגרית בגביע הקונפדרציות 2013, בו שותף במשחק אחד, בניצחון 1–6 על נבחרת טהיטי, שלא הספיק לניגריה כדי לעלות שלב. למונדיאל 2014 אוג'ה לא זומן.

==תארים==
;פ.צ. קלן:
* אליפות הבונדסליגה השנייה: 2014/15

== קישורים חיצוניים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני ווארי וולבס
קטגוריה:כדורגלני לילסטרום
קטגוריה:כדורגלני מיינץ 05
קטגוריה:כדורגלני פ.צ. קלן
קטגוריה:כדורגלני ורדר ברמן
קטגוריה:כדורגלני ליאונינג ווהווין
קטגוריה:כדורגלני אוניון ברלין
קטגוריה:כדורגלני איינטרכט בראונשווייג
קטגוריה:כדורגלני בוטב פלובדיב
קטגוריה:כדורגלני נבחרת ניגריה
קטגוריה:כדורגלני גביע הקונפדרציות 2013
קטגוריה:ניגרים שנולדו ב-1990
סלמנדרת ענק אמריקנית

סלמנדרת ענק אמריקנית, קְרִיפְּטוֹבְּרַנְכוּס או הלבנדר (שם מדעי: Cryptobranchus alleganiensis) הוא דו-חיים דמוי סלמנדרה ממשפחת סלמנדרות ענקיות המצוי בחלק המזרחי של ארצות הברית. סלמנדרה זו היא המין היחיד בסוגה ונחשבת לקרובה למינים הגדולים ביותר של דו-חיים - סלמנדרות ענק.

== מאפיינים ==
אורכה של הסלמנדרה הבוגרת 30–75 ס"מ ומשקלה 1.5-2.5 ק"ג. סלמנדרות מגיעות לבגרות מינית לאחר כחמש שנים, ובשבי מסוגלות לחיות עד גיל 30. הסלמנדרה בעלת גוף אפור ורחב ומוארך עם לסת גדולה ועיניים קטנות. העור בעל קפלים גדולים והכפות גדולות ובעלות ארבע אצבעות ברגליים הקדמיות וחמש באחוריות. הזנב עבה ושרירי ומסייע בתנועה במים.

סלמנדרה זו נמצאת רק באגמים ונהרות בארצות הברית מניו יורק עד לצפון ג'ורג'יה. הסלמנדרה לא צריכה לעלות מעל פני המים כדי לנשום, כי היא יכולה לנשום על ידי עורה כשהוא מלא במים מחומצנים. היא שוכנת בעיקר באזורם סלעיים ומתרחקת מנהרות רחבים או מאזורים בוציים, בהם קשה לשחות ולנשום. היא אינה שחיינית טובה והיא מתרחקת גם מאזורים יבשים או קרים.

יצורים אלה שוכנים בסלעים ביתיים בשטחים טריטוריאליים ויתקפו כל מסיג גבול. הם יוצאים לפעילות בלילות ומחפשים בעזרת גבשושיות על ראשם מזון. הטרף העיקרי שלהם הוא סרטנים מקבוצת Astacoidea ומדגים שצפים במים. הם פעילות יותר בקיץ, אז ישנם גם שפע סרטנים יותר מבחורף. הם אוכלים גם את צאצאיהם.

הסלמנדרה נפגעת מפעילות אנושית בנהרות בהם היא חיה.

== מיון ==
לסלמנדרה שני תת-מינים:
*C. a. alleganiensis
*C. a. bishopi
סלמנדרה בנהר בצפון קרוליינה

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:ארצות הברית: מינים אנדמיים
קטגוריה:ארצות הברית: דו-חיים
קטגוריה:סלמנדרות ענקיות
קטגוריה:דו-חיים יחידים בסוגם
וטנשייד 09

שפורטגמיינשאפט וטנשייד 09 (בגרמנית: Sportgemeinschaft 09 Wattenscheid) הוא מועדון כדורגל מרובע וטנשייד שבעיר בוכום שבמדינת נורדריין וסטפאליה בגרמניה. המועדון ידוע בכך ששיחק בליגת הבונדסליגה בתחילת שנות ה-90 במשך ארבע עונות רצופות. נכון לעונת 2023/24, המועדון משחק באוברליגה המערבית, שהיא החמישית בהייררכיית הליגות בגרמניה.

==היסטוריה==
מועדון הכדורגל וטנשייד 09 הוקם ב-18 בספטמבר 1909 כאיחוד בין שני מועדונים, סודליטאט דר וטנשייד וטויטוניה וטנשייד. שני המועדונים שיחקו אז בעיר וטנשייד, שהייתה אז עיר עצמאית, לפני שסופחה לעיר בוכום והפכה לרובע בתוכה.

בשנת 1958 המועדון הצטרף לליגה האזורית הווסטפאלית, ובשנת 1969 העפיל לליגה האזורית המערבית, שהייתה אז השנייה בהיררכיית הליגות בגרמניה. בשנת 1974 וטנשייד סיימה ראשונה בליגה האזורית המערבית, אך לא העפילה אל הבונדסליגה עקב שינויים במבנה הליגות, והחלה לשחק בליגת הבונדסליגה השנייה הצפונית, שכן ליגה זו הייתה מחולקת לפי מחוזות. בתום עונת 1980/81 אוחדו שני המחוזות בבונדסליגה השנייה לליגה אחת. וטנשייד סיימה עונה זו במקום העשירי, והבטיחה את מקומה בבונדסליגה השנייה המאוחדת, ולאורך שנות ה-80 הייתה וטנשייד חברה קבועה בבונדסליגה השנייה. 

בעונת 1989/90 העפילה וטנשייד אל הבונדסליגה לראשונה בתולדותיה, כשסיימה את הליגה במקום השני. באותה שנה שחקנה מוריס בנך היה מלך השערים של הליגה עם 22 כיבושים. 

וטנשייד שיחקה ארבע עונות בבונדסליגה, ושחקניה המרכזיים היו הקשר טורסטן פינק והחלוץ הסנגלי סולימאן סאנה. בעונה הראשונה של וטנשייד בבונדסליגה, 1990/91, סיימה הקבוצה במקום ה-11 המפתיע, והשיגה ניצחון יוקרתי בתוצאה 3-2 על באיירן מינכן. בעונת 1991/92 סיימה וטנשייד במקום ה-16 וניצלה מירידה על חודה של נקודה אחת. בעונת 1992/93 שוב סיימה וטנשייד בתחתית הטבלה, שתי נקודות מעל הקו האדום, אך השיגה ניצחון נוסף על באיירן מינכן בתוצאה 2-0, וניצחה אף בדרבי את בוכום באותה תוצאה. בעונת 1993/94 נשרה וטנשייד בחזרה לבונדסליגה השנייה, מהמקום הלפני אחרון בבונדסליגה.

לאחר שתי עונות בבונדסליגה השנייה, נשרה וטנשייד לליגה האזורית בתום עונת 1995/96. בעונת 1997/98 חזרה וטנשייד לבונדסליגה השנייה, אך נשרה שוב כעבור עונה אחת, ובעונת 2003/04 מצאה עצמה בליגה הרביעית. לאורך שנות ה-2000 וטנשייד התנדנדה בין ליגות נמוכות ואף הגיעה עד לליגה השישית. נכון לעונת 2015/16 הקבוצה משחקת בליגה הרביעית.

==שחקנים בולטים==
* טורסטן פינק
* סולימאן סאנה
* עלי איברהים פלה
* יורג באך
* מארק לשניאק
* אובה נויהאוס
* שטפן אמרלינג
* לותר קובלון
* מיכאל פריץ

==קישורים חיצוניים==

* 

קטגוריה:קבוצות כדורגל גרמניות
*
קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1909
לידוס

לידוס (יוחנן הלידי; יוונית: Ἰωάννης Λαυρέντιος ὁ Λυδός, לטינית: Joannes Laurentius Lydus, יואנס לורנטיוס לידוס; המאה ה-6 לספירה) היה איש ממשל ביזנטי וסופר בנושאים מן העת העתיקה.

הוא נולד סביב שנת 490 לספירה בפילדפיה  שבלידיה, על שמה נקרא "לידוס". בגיל מוקדם הוא יצא לחפש את הונו בקונסטנטינופוליס, שם למד פילוסופיה והחזיק במשרות שלטון גבוהות בנציבות המזרח של האימפריה הביזנטית תחת הקיסרים אנסטאסיוס הראשון ויוסטיניאנוס הראשון.

תקופה מסוימת לימד פילוסופיה לטינית.
בשנת 552 סר חנו והוא פוטר. שנת מותו אינה ידועה, אך הוא כנראה היה חי בשנותיו המוקדמות של יוסטינוס השני, ששלט בשנים 565–578.

==חיבוריו==
לאחר פרישתו, עסק באיסוף חיבורים על העת העתיקה של רומא, ושלושה מהם נשמרו:
* De Ostentis (ביוונית: Περὶ Διοσημείων) - על מקורה והתפתחותה של אמנות ניבוי העתידות.
* De Magistratibus reipublicae Romanae ("על משרות המדינה של הרפובליקה הרומית", ביוונית: Περὶ ἀρχῶν τῆς Ῥωμαίων πολιτείας) - חיבור בעל ערך מיוחד בשל פרטי המידע על השלטון בתקופת יוסטיניאנוס. החיבור מתוארך לשנת 550.
* De Mensibus ("על החודשים", ביוונית: Περὶ τῶν μηνῶν) - תולדות החגים הפגאניים השונים במהלך השנה.
הערך העיקרי של ספרים אלה מבוסס על העובדה שהסופר עשה בהם שימוש בחיבורים אבודים של סופרים רומיים עתיקים על נושאים זהים. לידוס גם מונה על ידי יוסטיניאנוס לחבר חיבור-הלל על הקיסר וחיבור על תולדות מסע המלחמה המוצלח שלו נגד האימפריה הסאסאנית (המלחמה האיברית , 532-526). אולם חיבורים אלה, כמו גם כמה חיבורים פואטיים, אבדו.

== קישורים חיצוניים ==
* [https://web.archive.org/web/20160315102531/http://encyclopedia.jrank.org/LUP_MAL/LYDUS_THE_LYDIAN_JOANNES_LAUREN.html Lydus], באתר און ליין אנציקלופדיה (הופיע במקור באנציקלופדיה בריטניקה, המהדורה האחת-עשרה) 
* [http://penelope.uchicago.edu/Thayer/E/Roman/Texts/Lydus/de_Mensibus/home.html Lydus, De Mensibus, Book IV] (חודשים פברואר-יולי, ספטמבר-דצמבר) 

==הערות שוליים==

קטגוריה:היסטוריונים ביזנטים
קטגוריה:מחברים כותבי יוונית
קטגוריה:אישים שחיו במאה ה-6
קטגוריה:ילידי המאה ה-5
Oceanhorn: Monster of Uncharted Seas

Oceanhorn: Monster of Uncharted Seas (בתרגום לעברית: קרן האוקיינוס: מפלצת הים הלא נודע) הוא משחק וידאו מסוגת פעולה-הרפתקאות מבית חברת המשחקים .Cornfox & Bros שבסיסה בפינלנד.
המשחק הופץ לראשונה למכשירים מבוססי iOS ו Windows ב-14 בנובמבר 2013.
 
גרסה משופרת עלתה לחנות המשחקים המקוונת סטים ב-17 במרץ 2015.

עלילת המשחק מתמקדת בנער גיבור שיוצא לחפש את אביו ולנסות ולהכניע את מפלצת הים המתכתית ״קרן-האוקיינוס״ (Oceanhorn).

סגנון המשחקיות והעיצוב הגרפי של המשחק דומים באופן ניכר לסדרת המשחקים האגדה של זלדה, בעיקר ל-The Wind Waker ו-Link To The Past.
בדומה לסדרה במהלך המשחק על השחקן לעבור במבוכים תת-קרקעיים, לפתור חידות שונות, להילחם במפלצות בעזרת סוגים שונים של כלי נשק ביניהם חץ וקשת ופצצות, ויכול לאסוף לבבות ("חיים") ומטבעות על ידי שבירת כדים וגיזום שיחים.

המוזיקה העיקרית לפסקול המשחק הולחנה בידי קאלי יליטאלו, למעט כמה יצירות שחוברו בידי קנג׳י איטו ונובוו איומאטסו (המוכר כמלחין המוזיקה לפסקול של סדרת המשחקים Final Fantasy).

לקראת סוף שנת 2014 עלה לאוויר עדכון תוכן מרכזי, שלדברי המפתחים מוסיף "מעל לשעתיים של משחק".
העדכון מוסיף אי חדש למפת המסעות שבו הוצגה לראשונה מערכת מזג אוויר מתקדמת, סיפור חדש של אחת מהדמויות המרכזיות, ומשחקון דיג.

משחק המשך תחת השם Oceanhorn 2: Knights of the Lost Realm שוחרר בשנת 2019.

==ביקורות==
Oceanhorn התקבל בביקורות חיוביות עם צאתו.
בCNET כתבו "אם האגדה של זלדה הייתה מגיעה לנייד (...) לא נראה לנו שהיא הייתה עושה עבודה טובה מזו" של Oceanhorn, וב-Touch Arcade שיבחו את המשחק ב"מוזיקה מעולה וגרפיקת תלת-מימד עשירה ומלאת חיים" וסיכמו שהמשחק "אולי חיקוי ברור ולא מוצלח של זלדה, אבל בהחלט שווה לשחק בו"

המשחק גרף דירוג של 85% ב-Metacritic, על ידי 19 סוקרים.

== קישורים חיצוניים ==
* 
* [http://oceanhorn.blogspot.co.il הבלוג הרשמי של Oceanhorn (באנגלית)]
* [http://oceanhorn.wikia.com/  The Oceanhorn Wiki]

== הערות שוליים ==

קטגוריה:משחקי וידאו משנת 2013
קטגוריה:משחקי מובייל
קטגוריה:משחקי פעולה-הרפתקאות
קטגוריה:משחקי אינדי
קטגוריה:משחקי וידאו שפותחו בפינלנד
Foundation Medicine

היא חברה ציבורית אמריקאית הממוקמת בקיימברידג', מסצ'וסטס המפתחת, מייצרת ומוכרת בדיקות גנומיות אישיות עבור גידולים סרטניים מסוג נאופלזיה וכאלה הנמצאים במחזור הדם. הבדיקות אותן החברה מספקת מבוססות על טכנולוגיית ריצוף מהדור החדש (NGS - Next-Generation Sequencing).

החברה הונפקה באוגוסט 2013, ומניותה נסחרות בבורסה לניירות ערך בניו יורק תחת הסמל FMI.
נכון לסוף שנת 2014, החברה מעסיקה כ-275 עובדים.

מוצרי הדגל של החברה הם FoundationOne, ו-FoundationOne Heme - בדיקה בעבור סרטן בדם.
בשנת 2015, חברת התרופות השווייצרית רוש הכריזה על תוכנית לקניית 56.3% ממניותה של Foundation Medicine על ידי רכישה של מניות חדשות שהונפקו בשווי של 780 מיליון דולר. רוש אף הכריזו על כוונתם להשקיע כ-400 מיליון דולר בפעילותה של Foundation Medicine, כמו גם בפיתוח החברה ובמחקר.
לחברה ישנם הסכמים עסקיים עם חברות התרופות Johnson & Johnson וחברת נוברטיס.

==ראו גם==
* RNA-seq
* ריצוף שוטגאן

==קישורים חיצוניים==
* 

==הערות שוליים==

קטגוריה:חברות אמריקאיות
קטגוריה:חברות אמריקאיות הנסחרות בנאסד"ק
קטגוריה:גנומיקה
דפוס האחים שולזינגר

דפוס האחים שולזינגר היה בית דפוס והוצאה לאור יהודי שפעל בניו יורק, מבתי הדפוס היהודיים הגדולים בעולם.

בית הדפוס התמחה בעיקר בצילום ספרים שנדפסו, ניקוי וריטוש הספרים, הגהתם ותיקוני תוכן. לפי גצל קרסל, הדפיס בית הדפוס במהלך שנות פעולתו יותר ממאה מיליון פריטי דפוס.

==היסטוריה==
בית הדפוס הוקם בידי מיכל יהושע (יליד 1906) ושמואל (יליד 1908), ילידי ירושלים ונכדיו של שמואל הומינר מבוני שכונות ירושלים. בצעירותם עבדו בירושלים בבית הדפוס של רפאל חיים הכהן ברחוב יפו ובבית חרושת למרצפות. ב-1928 ניצלו את אזרחותו האמריקנית של אביהם, ובאמצעות הפחתת מספר שנים בגילם קיבלו ויזה אמריקנית כילדים והיגרו לארצות הברית.

בתקופה הראשונה לשהותם בארצות הברית ניהל שמואל שולזינגר בית דפוס קטן בשם "". ולאחר תקופה רכש אותו. הוא צירף אליו את אחיו מיכל יהושע כשותף והחליף את שם בית הדפוס ל"האחים שולזינגר" () את הספר העברי הראשון בהוצאת בית הדפוס, ששה סדרי משנה בשני חלקים, הדפיסו ב-1944.

בסוף שנות ה-70, לאחר פטירת אחיו מיכל יהושע, עלה שמואל שולזינגר לישראל ומסר את בית הדפוס לידיה של בתו לאה.

==קישורים חיצוניים==
* 

שולזינגר
שולזינגר
קטגוריה:הוצאות ספרים בארצות הברית
קטגוריה:הוצאות ספרים יהודיות
קטגוריה:מו"לים יהודים אמריקאים